***** ΚΑΝΟΝΙΣΜΟΣ (ΕΟΚ) αριθ. 85/83 ΤΗΣ ΕΠΙΤΡΟΠΗΣ της 14ης Ιανουαρίου 1983 περί τροποποιήσεως των κανονισμών (ΕΟΚ) αριθ. 368/77 και (ΕΟΚ) αριθ. 443/77 όσον αφορά τον προορισμό του αποκορυφωμένου γάλακτος σε σκόνη που χρησιμοποιείται στη διατροφή ζώων εκτός των νεαρών μόσχων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5, Εκτιμώντας: ότι οι κανονισμοί (ΕΟΚ) αριθ. 368/77 της Επιτροπής (3) και (ΕΟΚ) αριθ. 443/77 της Επιτροπής (4), όπως τροποποιήθηκαν τελευταία από τον κανονισμό (ΕΟΚ) αριθ. 3520/82 (5), προβλέπουν διατάξεις σχετικά με την πώληση με διαγωνισμό και την πώληση σε καθορισμένη τιμή του αποκορυφωμένου γάλακτος σε σκόνη που προορίζεται για τη διατροφή των χοίρων και των πουλερικών· ότι η ένδειξη της διατάξεως αυτής έχει σαν σκοπό να εξαιρέσει τους νεαρούς μόσχους που καθορίζονται στον κανονισμό (ΕΟΚ) αριθ. 2793/77 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3282/82 (7)· ότι πρέπει συνεπώς να τροποποιηθούν οι κανονισμοί (ΕΟΚ) αριθ. 368/77 και (ΕΟΚ) αριθ. 443/77· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 368/77 τροποποιείται ως εξής: 1. Στον τίτλο του κανονισμού οι όροι «χοίρων και πουλερικών» αντικαθίστανται από τους όρους «ζώων εκτός των νεαρών μόσχων». 2. Στο άρθρο 16 παράγραφος 3 πέμπτη περίπτωση οι όροι «αφενός στη διατροφή των χοίρων, αφετέρου στη διατροφή των πουλερικών» αντικαθίστανται από τους όρους «στη διατροφή των ζώων άλλων από τους νεαρούς μόσχους». Άρθρο 2 Ο κανονισμός (ΕΟΚ) αριθ. 443/77 τροποποιείται ως εξής: 1. Στον τίτλο του κανονισμού οι όροι «χοίρων και πουλερικών» αντικαθίστανται από τους όρους «ζώων άλλων από τους νεαρούς μόσχους». 2. Στο άρθρο 8 παράγραφος 2 πέμπτη περίπτωση οι όροι «αφενός στη διατροφή των χοίρων, αφετέρου στη διατροφή των πουλερικών» αντικαθίστανται από τους όρους «στη διατροφή των ζώων άλλων από τους νεαρούς μόσχους». Άρθρο 3 Σε όλες τις κοινοτικές πράξεις στις οποίες γίνεται αναφορά στους τίτλους των κανονισμών (ΕΟΚ) αριθ. 368/77 και (ΕΟΚ) αριθ. 443/77, η αναφορά αυτή θεωρείται αναφορά στους τίτλους που προβλέπονται από τον παρόντα κανονισμό. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 14 Ιανουαρίου 1983.

[Source: multi_eurlex | Tokens: 2566]